CELEX: 31998D0646
Language: lt
Date: 910915200000
Title: 1998 m. lapkričio 13 d. Tarybos Sprendimas priimtas remiantis Europos Sąjungos sutarties J.4 straipsnio 2 dalimi dėl padėties Kosove monitoringo

Svarbus teisinis pranešimas

|

31998D0646

Oficialusis leidinys L 308 , 18/11/1998 p. 0001 - 0002

		Tarybos sprendimas1998 m. lapkričio 13 d.priimtas remiantis Europos Sąjungos sutarties J.4 straipsnio 2 dalimi dėl padėties Kosove monitoringo(98/646/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.4 straipsnio 2 dalį,atsižvelgdama į Deklaraciją (Nr. 30) dėl Vakarų Europos Sąjungos, įtrauktą į Baigiamąjį aktą, pasirašytą patvirtinant Sutartį,kadangi 1998 m. spalio 26 d. Taryba priėmė deklaraciją, išreiškiančią visa apimantį požiūrį į Kosovą, įskaitant visišką Europos Sąjungos pritarimą 1998 m. spalio 16 d. Belgrade Jugoslavijos Federacinės Respublikos (JFR) bei ESBO ir 1998 m. spalio 15 d. JFR bei NATO pasirašytiems susitarimams, visišką paramą ESBO ir Kosovo tikrinimo misijai, taip pat Europos Sąjungos pasirengimą prisidėti prie pagalbos pabėgėliams ir perkeltiesiems asmenims;kadangi pirmiau apibūdinti Europos Sąjungos veiksmai reikalauja tiksliai žinoti padėtį pačiame Kosove; kadangi tokiam žinojimui padėtų informacija, gaunama aiškinant iš kosminės erdvės užfiksuotus vaizdus;kadangi Vakarų Europos Sąjungos (VES) palydovų centras, be kitų savo užduočių, turi pateikti "informaciją, gaunamą aiškinant iš kosminės erdvės užfiksuotus vaizdus", inter alia, bendram stebėjimui saugumo tikslais, įskaitant bendrą VES dominančių regionų stebėjimą remiantis Tarybos mandatu, ir sutarčių tikrinimui remti;kadangi šiomis sąlygomis Europos Sąjunga turėtų kreiptis į VES,PRIĖMĖ ŠĮ SPRENDIMĄ:1 straipsnisEuropos Sąjunga prašo VES pateikti jos palydovų centro turimą atitinkamą informaciją apie:- 1998 m. spalio 16 d. Belgrade JFR ir ESBO bei 1998 m. spalio 15 d. JFR ir NATO pasirašytų susitarimų įgyvendinimo padėtįir- pabėgėlių bei perkeltųjų asmenų ir infrastruktūros šiuo požiūriu padėtį,kad Europos Sąjunga galėtų prisidėti prie monitoringo, reikalingos užtikrinti bendrą ESBO ir NATO atitinkamų misijų sėkmingą įgyvendinimą.2 straipsnisApie šį sprendimą Vakarų Europos Sąjungai pranešama pagal 1996 m. gegužės 14 d. Tarybos patvirtintas išvadas dėl Europos Sąjungos dokumentų perdavimo VES.3 straipsnisŠis sprendimas įsigalioja nuo jo priėmimo dienos.4 straipsnisŠis sprendimas skelbiamas Oficialiajame leidinyje.Priimta Briuselyje, 1998 m. lapkričio 13 d.Tarybos varduPirmininkasJ. Farnleitner--------------------------------------------------